Gedagte vir die dag: Kies dit wat reg isFoto: pixabay.com Die Here beskerm hulle wat ’n reguit pad loop. Hy bewaak die pad van sy getroue dienaars. As jy aanvaar wat ek vir jou sê, sal jy insig hê in wat regverdig, reg en billik is. Jy sal op die goeie pad bly. Wysheid sal jou denke bepaal. Jy sal lief wees vir kennis. (Spreuke 2:8-10) God het sy wysheid beskikbaar gestel om jou te help om goeie keuses te maak. Hy deel sy wysheid op baie maniere met jou – deur Jesus, die Heilige Gees, die Bybel, jou gewete en die raad van ander gelowiges. Hoe nader jy aan God leef, hoe meer wysheid sal jy hê om beter keuses te maak. Delf dieper in die Skrif, bid elke dag en soek die geselskap van ander gelowiges op. So sal jy vind dat jy weet watter keuses om te maak. God het sy wysheid aan jou beskikbaar gestel, maar het jy jouself beskikbaar gestel om dit te ontvang? Hoe kan jy nader kom aan die God van wysheid?